Muzeo Arkeologia Nacia de Florenco

La Nacia Arkeologia Muzeo de Florenco () estas arkeologia muzeo en Florenco, Italio. Ĝi estas loĝigita en la Palazzo della Crocetta, konstruita en 1620 fare de Giulio Parigi por Princino Maria Maddalena de Mediĉo (d:Q3847417), filino de Ferdinando la 1-a de Mediĉo (d:Q297483).

 Kolektoj 

 Etruska kolekto 
La organizado de la etruska kolekto estis reviziita kaj reekspoziciita en 2006. Samtempe, parto de la kolekto difektita de la inundo de 1966 estis restaŭrita.

 Ĥimero de Areco - malkovrita en 1553 en Areco dum la konstruado de la fortikaĵo Mediĉo
 Statuo de Arringatore (1-a jarcento a.K.)
 Funebra statuo de Mater Matuta (460-450 a.K.)
 Sarkofago de Laerthia Seianti (2-a jarcento a.K.)
 Granda Baratti Amforo (4-a jarcento a.K.)
 Sarkofago de la Amazonoj (4-a jarcento a.K.)

 Romia kolekto 

 "L'Idolino Pesaro", bronza statuo de juna viro (146 cm alta), romia kopio de greka originalo, trovita fragmente en la centro de Pesaro en oktobro 1530.
 "La Livorna Torso", kopio de greka originalo el la 5-a jarcento a.K.
 Portreto de "Trebonianus Gallus", malfrua 3-a jarcento.
 Minerva de Arezzo, romia bronza kopio de greka statuo atribuita al Praksitelo el la 4-a jarcento a.K.

 Greka kolekto 
Granda kolekto de grekaj ceramikaĵoj estas montrata en granda ĉambro sur la dua etaĝo.

 Egipta kolekto 
La Egipta Kolekto estas ankaŭ konata kiel la Egipta Muzeo kaj estas la dua plej granda kolekto de egiptaj ekspoziciaĵoj en Italio post la Egipta Muzeo en Torino.

La unua kolekto de egiptaj antikvaĵoj ankoraŭ troviĝis en la kolekto de Mediĉo. En la 19-a jarcento, Leopoldo la 2-a (Grandduko de Toskanio) komencis akiri ekspoziciaĵojn, kiuj nun troviĝas en la Egipta Muzeo. Kune kun Karlo la 10-a, li financis sciencan ekspedicion al Egiptio en 1828-1829. La ekspedicion direktis Jean-François Champollion, kiu deĉifris egiptajn hieroglifojn. Multaj ekspoziciaĵoj estis kolektitaj kaj dum la ekspedicio kaj per aĉeto de artefaktoj de lokaj komercistoj. Ĉe la fino de la ekspedicio, ĉiuj ekspoziciaĵoj estis dividitaj egale inter la Luvro (Parizo) kaj la nova Egipta Muzeo en Florenco.

La Egipta Muzeo oficiale malfermiĝis en 1855. La unua direktoro estis Ernesto Schiaparelli (poste direktoro de la Egipta Muzeo en Torino). Antaŭ 1880, li katalogis la kolekton kaj organizis la translokigon de la ekspoziciaĵoj al la muzeo. Sub Schiaparelli, la kolekto signife kreskis per pliaj elfosadoj kaj aĉetoj en Egiptio. Multaj el la ekspoziciaĵoj, tamen, estis poste translokigitaj al la Egipta Muzeo de Torino.

La Egipta Muzeo nuntempe havas konstantan personaron, inkluzive de du profesiaj egiptologoj. La muzeo gastigas pli ol 14 000 ekspoziciaĵojn, distribuitajn tra naŭ galerioj kaj du stokejoj. La kolekto inkluzivas steleojn, mumiojn, uŝabtojn, amuletojn kaj bronzajn statuojn el diversaj epokoj. Estas statuoj el la tempo de Amenhotep la 3-a, ĉaroj el la 18-a dinastio, papiruso el la Nova Testamento kaj multaj aliaj maloftaj ekspoziciaĵoj. W. Decker: "Wagen", in: W. Helck; W. Westendorf: Lexikon der Ägyptologie, Band VI, Wiesbaden, 1986, Sp. 1131.

 Aparta sekcio 
aparta sekcio de la muzeo estas en la baroka Vilao Corsini Castello, proksime Florenco, plejparte dediĉita al antikvaj Romiaj kaj Etruskaj skulptaĵoj.

 Galerio 
 El la Etruska kolekto 

 El la Greka kolekto 

 El la Romia kolekto 

 El la Egipta kolekto 

 Referencoj 

 Eksteraj ligiloj 

 Muzeoj en Florenco – Nacia Arkeologia Muzeo

Kategorio:Naciaj muzeoj en Italio
Kategorio:Muzeoj en Florenco
Kategorio:Arkeologiaj muzeoj en Italio
Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj